**Դիեգո Բուոնանոտե** (իսպ.՝ Diego Buonanotte, ապրիլի 19, 1988(1988-04-19)[…], Teodelina, Խեներալ Լոպես, Սանտա Ֆե նահանգ, Արգենտինա), արգենտինացի ֆուտբոլիստ, չիլիական «Ունիոն Լա-Կալերա» ակումբի կիսապաշտպան։

Կենսագրություն
--------------

### Ակումբային կարիերա

Դիեգո Բուոնանոտեն «Ռիվեր Փլեյթ» ակումբի սան է։ Դիեգոյի դեբյուտը հիմնական թիմում 17 տարեկան հասակում 2006 թվականի ապրիլի 9-ին «Ինստիտուցիոնալո» ակումբի դեմ խաղում, որն ավարտվեց «Ռիվեր Փլեյթի» հաղթանակով 3-1 հաշվով, դա միակ հանդիպումն էր երիտասարդ կիսապաշտպանի համար Արգենտինայի 2006 թվականի առաջնությունում։ Արգենտինայի առաջնությունում իր առաջին գնդակը Բուոնանոտեն խփել է 2007 թվականի սեպտեմբերի 30-ին «Ռոսարիո Սենտրալ» ակումբի դեմ խաղում, Դիեգոն խփել է խաղի 29-րդ րոպեին, որն ավարտվել է հօգուտ «Ռիվերայի»։

Յոթ օր անց Դիեգոն դարձավ թիմի առանցքային խաղացողներից մեկը «Բոկա Խունիորսի» նկատմամբ տարած հաղթանակի ժամանակ, Բուոնանոտեն հիանալի անցկացրեց հանդիպումը և նույնիսկ վաստակեց 11 մետրանոց, որն իրացրեց իր ակումբակից Արիել Օրտեգան։ Հանդիպումն ի վերջո ավարտվեց «Ռիվերայի» հաղթանակով՝ 2:0 հաշվով, իսկ Դիեգոյի նման հիանալի խաղը նրան թույլ տվեց երկար ժամանակ ամրապնդվել ակումբի հիմնական կազմում։

Արգենտինայի 2007 թվականի առաջնության բացվածքում Բուոնանոտեն անցկացրել է 8 հանդիպում և խփել 2 գնդակ։ 2008 թվականին Արգենտինայի առաջնության երկրորդ հատվածի Դիեգո Կլաուսուրայի չեմպիոն Բուոնանոտեն դարձավ նաև «Ռիվեր Փլեյթի» լավագույն ռմբարկուն՝ 17 խաղում խփելով 9 գնդակ։

### Կարիերան հավաքականում

Բուոնանոտեն հանդես է եկել Արգենտինայի տարբեր տարիքային խմբերի մի քանի հավաքականներում։ 2008 թվականին Դիեգոն Արգենտինայի օլիմպիական հավաքականի կազմում դարձել է Պեկինի Օլիմպիական խաղերի հաղթող։ 2008 թվականի օգոստոսի 13-ին Սերբիայի Օլիմպիական հավաքականի դեմ խաղում Դիեգոն առաջին անգամ դուրս եկավ հիմնական կազմում։ Բուոնանոտեն հիանալի անցկացրեց հանդիպումը և նույնիսկ տուգանայինից գոլ խփեց հանդիպման 86-րդ րոպեին, որն ավարտվեց արգենտինացիների հաղթանակով՝ 2:0 հաշվով։

### Կոչումներ և նվաճումներ

* Արգենտինա Արգենտինա Արգենտինայի չեմպիոն (1)։ 2008 (Կլաուսուրա)
* Չիլի Չիլի Չիլիի չեմպիոն (5)։ Ապերտա 2016, 2018, 2019, 2020, 2021
* Չիլի Չիլի Չիլիի սուպերգավաթակիր (4)։ 2016, 2019, 2020 (*չի խաղացել*), 2021
* Հունաստան Հունաստան Հունաստանի գավաթակիր (1)։ 2015/16
* Օլիմպիական չեմպիոն (1)։ 2008

Անձնական կյանք
--------------

Դիեգոյի հայրը՝ Մարիոն, 1970-ականներին ֆուտբոլիստ էր։ Բուոնանոտեն ունի նաև Իտալիայի քաղաքացիություն։

2009 թվականի դեկտեմբերի 26-ին Դիեգոն, լինելով իր Peugeot 307-ի ղեկին, կորցրել է կառավարումը և ավտովթարի է ենթարկվել, որի հետևանքով լուրջ վնասվածքներ է ստացել։ Նրա երեք ընկերները մահացել են։ 2010 թվականի հունվարի սկզբին հաղորդվում էր, որ ֆուտբոլիստի վերականգնման համար կպահանջվի առնվազն 7 ամիս։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)

Արտաքին հղումներ
----------------

* Профиль на официальном сайте «Ривер Плейта» Արխիվացված է Մարտ 3, 2016 Wayback Machine-ի միջոցով:
* Статистика на сайте «Futbolxxi.com»
* Диего Буонанотте – օլիմպիական վիճակագրությունը *Sports-Reference.com* կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դիեգո Բուոնանոտե» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Soccerway · Transfermarkt (խաղացող) · worldfootball.net (խաղացող) · ՖԻՖԱ |

 |